Izvor: Reuter/Wolfgang Rattay

Službeni bilateralni susret hrvatske predsjednice Kolinde Grabar Kitarović i predsjednika SAD-a Donalda Trumpa, potvrđeno je za N1, dogodit će se 6. srpnja u Varšavi uoči Trumpovog govora na summitu Inicijative triju mora.

Riječi bi trebalo biti o suradnji SAD-a i Hrvatske u okviru NATO-a, o pitanju sigurnosti i gospodarstva, kao i o stanju u jugoistočnoj Europi.

Predsjednica će se s Trumpom susresti u vrijeme trajanja summita inicijative Tri mora, koji pokreću Hrvatska i Poljska.

Trump bi, kako se očekuje, trebao održati govor na spomenutom summitu, a s predsjednicom Grabar Kitarović trebao bi se susresti prije govora.

Bijela kuća tijekom večeri službeno će objaviti tu informaciju.





N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.